|  |
| --- |
|  |
|  |
| Pronks | 2004 | jalgpall |
|  |
| Kuld | 2006 | jalgpall |
|  |
| Hõbe | 2012 | jalgpall |

**Andrea Pirlo** (sündinud 19. mail 1979 Fleros) on Itaalia jalgpallikoondise endine poolkaitsja.

Ta mängis peaaegu kogu oma jalgpallurikarjääri jooksul Itaalias. Ta alustas 1994 kõigest 16 aasta ja 2 päeva vanuselt Brescia Calcios, kus lõi 47 mänguga 6 väravat. Head esinemised viisid ta 1998 Milano Interisse, kus tema tulemused polnud kõige paremad. Ta mängis 23 mängu ja väravaid ei löönud. 1999. aastaks laenati ta Regginasse (28 mänguga 6 väravat), 2001. aastaks Bresciasse (14 mänguga 0 väravat).

2001. aastal läks ta AC Milani. Üleminekusumma oli 35 miljardit Itaalia liiri ehk umbes 18 miljonit eurot. Milanis võitis Pirlo 2003 Itaalia karikavõistlused, 2004 meistrivõistlused ja superkarika. Rahvusvahelisel tasemel võitis ta klubiga 2003 ja 2007 UEFA Meistrite Liiga, mõlemal aastal ka UEFA Superkarika ning tuli 2007 klubide maailmameistriks. Milanis on tegi ta 284 mängu ja lõi 32 väravat.

Aastatel 2011–2015 mängis ta klubis Torino Juventus, kellega tuli neljal korral Itaalia meistriks ning võitis ühe Itaalia karika ja kaks Itaalia superkarikat. Viimase mängu Juventuses tegi ta UEFA Meistrite Liiga hooaja 2014–2015 finaalis Barcelonaga, kellel kaotati 1:3. Pirlo nimetati Meistrite Liiga hooaja 2014–2015 sümboolsesse koosseisu.

Aastatel 2015–2017 mängis ta Major League Socceri klubis New York City.

Pirlot tunti ühe maailma parima poolkaitsjana. Ta oli eriti osav pallide lahtilööjana ning ta sooritas tihti nurga- ja karistuslööke. 2005.–2006. aasta hooajal tegi ta 4 väravat otse karistuslöökidest, korrates sellega Milani rekordit.

Aastatel 2020–2021 oli ta Torino Juventuse peatreener. 2022. aasta juunis sai ta Türgi kõrgliigaklubi Fatih Karagümrüki peatreeneriks.

Rahvuskoondis
-------------

Rahvuskoondises debüteeris Pirlo 7. septembril 2002 Aserbaidžaani jalgpallikoondise vastu. Varem mängis ta Itaalia U-21 koondises, kokku 37 mängu, ja neis lõi ta koguni 15 väravat. 2000 tuli ta U-21 Euroopa meistriks.

2000. aasta suveolümpiamängudel Sydneys võitis Itaalia avakohtumises Austraalia jalgpallikoondise Pirlo 81. minutil löödud väravast 1:0. Järgnesid 3:1 võit Hondurase jalgpallikoondise üle ja 1:1 viik Nigeeria jalgpallikoondisega ja Itaalia oli alagrupi võitnud. Veerandfinaalis kaotas Itaalia Hispaania jalgpallikoondisele 0:1. Hispaania võitis hõbemedali.

2004. aasta suveolümpiamängudel Ateenas viigistas Itaalia 2:2 Ghana jalgpallikoondisega (poolaeg 0:2), võitis 3:2 Jaapani jalgpallikoondise ja kaotas 0:1 Paraguay jalgpallikoondisele. Paraguay võitis alagrupi, Itaalia ja Ghana jagasid teist-kolmandat kohta. Veerandfinaali lasti Itaalia enamlöödud värava tõttu (5:5 Ghana 4:4 vastu). Veerandfinaalis Mali jalgpallikoondise vastu lõppes normaalaeg 0:0, lisaajal löödud väravaga läks Itaalia poolfinaali, kus kaotas Argentina jalgpallikoondisele 0:3. Pronksimängus võideti Iraagi jalgpallikoondis 1:0.

2004. aasta Euroopa meistrivõistlustel jalgpallis mängis Pirlo kahes alagrupikohtumises. Itaalia, Taani ja Rootsi kogusid võidu ja kaks viiki, kuid halvem väravate vahe jättis Itaalia kolmandaks ja veerandfinaalist eemale.

Andrea Pirlo (2005)
2006. aasta maailmameistrivõistlustel Saksamaal lõi ta alagrupi esimeses mängus Ghana vastu avavärava ja andis teise värava jaoks söödu. Itaalia võitis 2:0 ja Pirlo tunnistati kohtumise parimaks mängijaks. Järgnesid 1:1 viik USA jalgpallikoondisega ja 2:0 võit Tšehhi jalgpallikoondise üle ning Itaalia võitis alagrupi. *Play-offis* alistas Itaalia 5. üleminutil löödud penaltist Austraalia 1:0. Veerandfinaalis võideti Ukraina jalgpallikoondis 3:0 ja poolfinaalis Saksamaa jalgpallikoondis lisaajal, 119. ja 120. minutil löödud väravaist 2:0. Selles kohtumises nimetati Pirlo teist korda kohtumise parimaks mängijaks. Finaalis lõppes normaalaeg 1:1, kusjuures Itaalia viigivärav oli sündinud Pirlo antud nurgalöögi järel, ja penaltiseerias realiseeris Itaalia kõik penaltid (Pirlo neist esimese), tulles maailmameistriks. Pirlo valiti kolmandat korda kohtumise parimaks mängijaks ja ka turniiri sümboolsesse koondisse.

Pirlo mängis rahvuskoondises aastatel 2002–2015 kokku 116 mängu ja lõi 13 väravat. Lisaks mängis ta 9 mängu olümpiakoondises ja lõi neis 1 värava. Kaks väravat lõi ta 26. märtsil 2005 MM-i valikturniiril Šotimaa jalgpallikoondise vastu ja need olidki mängu ainsad väravad.

Isiklikku
---------

Andrea Pirlo on 177 cm pikk ja kaalub 65 kg.

Tema vend Ivan mängib Serie C2 Brescia klubis.

Rahvusvahelise Mustlaste Liidu ja New York Timesi andmetel on Pirlo üks vähestest Euroopa mustlaspäritolu jalgpallureist.

Viited
------

1. ↑  "Ametlik: vanameister Pirlost saab New York City meeskonna mängija". Postimees Sport. 6. juuli 2015. Vaadatud 05.09.2015

Välislingid
-----------

|  |  |
| --- | --- |
|  | Pildid, videod ja helifailid Commonsis: **Andrea Pirlo** |

* Koduleht
* Andrea Pirlo "Mõtlen, järelikult mängin" – elulooraamat eesti keeles

| * v
* r
Itaalia koondis  –  2006. aasta FIFA maailmameister (4. tiitel) |
| --- |
| 

* 1 Buffon
* 2 Zaccardo
* 3 Grosso
* 4 De Rossi
* 5 Cannavaro (kapten)
* 6 Barzagli
* 7 Del Piero
* 8 Gattuso
* 9 Toni
* 10 Totti
* 11 Gilardino
* 12 Peruzzi
* 13 Nesta
* 14 Amelia
* 15 Iaquinta
* 16 Camoranesi
* 17 Barone
* 18 Inzaghi
* 19 Zambrotta
* 20 Perrotta
* 21 Pirlo
* 22 Oddo
* 23 Materazzi
* Treener: Lippi

 | Itaalia |

| * v
* r
Itaalia koondis  –  UEFA Euro 2012 |
| --- |
| 

* 1 Buffon (c)
* 2 Maggio
* 3 Chiellini
* 4 Ogbonna
* 5 Motta
* 6 Balzaretti
* 7 Abate
* 8 Marchisio
* 9 Balotelli
* 10 Cassano
* 11 Di Natale
* 12 Sirigu
* 13 Giaccherini
* 14 De Sanctis
* 15 Barzagli
* 16 De Rossi
* 17 Borini
* 18 Montolivo
* 19 Bonucci
* 20 Giovinco
* 21 Pirlo
* 22 Diamanti
* 23 Nocerino
* Treener: Prandelli

 | Itaalia |

| * v
* r
Itaalia koondis  –  2014. aasta jalgpalli maailmameistrivõistlused |
| --- |
| 

* 1 Buffon (c)
* 2 De Sciglio
* 3 Chiellini
* 4 Darmian
* 5 Motta
* 6 Candreva
* 7 Abate
* 8 Marchisio
* 9 Balotelli
* 10 Cassano
* 11 Cerci
* 12 Sirigu
* 13 Perin
* 14 Aquilani
* 15 Barzagli
* 16 De Rossi
* 17 Immobile
* 18 Parolo
* 19 Bonucci
* 20 Paletta
* 21 Pirlo
* 22 Insigne
* 23 Verratti
* Treener: Prandelli

 | Itaalia |

| * v
* r
UEFA sümboolne koosseis 2012. aasta EM-il |
| --- |
| Väravavahid | 

Itaalia Gianluigi Buffon
Hispaania Iker Casillas
Saksamaa Manuel Neuer
 |
| Kaitsjad | 

Hispaania Gerard Piqué
Portugal Fábio Coentrão
Saksamaa Philipp Lahm
Portugal Pepe
Hispaania Sergio Ramos
Hispaania Jordi Alba
 |
| Poolkaitsjad | 

Itaalia Daniele De Rossi
Inglismaa Steven Gerrard
Hispaania Xavi
Hispaania Andrés Iniesta
Saksamaa Sami Khedira
Hispaania Sergio Busquets
Saksamaa Mesut Özil
Itaalia Andrea Pirlo
Hispaania Xabi Alonso
 |
| Ründajad | 

Itaalia Mario Balotelli
Hispaania Cesc Fàbregas
Portugal Cristiano Ronaldo
Rootsi Zlatan Ibrahimović
Hispaania David Silva
 |